*"Ha én magamról tennék bizonyságot, az én bizonyságtételem nem volna igaz.* Jn 5,31

Saját magáról Jézus sem állít ki bizonyítványt. Nem volna igaz? De hisz Ő az Isten Fia! Tévedhetne? A lehetőséget nem kell kizárni, bár ennek bekövetkeztétől igazán nem tartok. Emberi testben megkísértetett mindenben, de soha nem követett el bűnt.

Jézus egyik fő vágya az igazság! Hamisítatlanul, mindenre kiterjedően, mint az Atya jelenlétében. Ezt az Igazságot képviseli és hozta a földre. Célja: terjedjen, váljon általánossá. Ezért kerül mindent, ami ezt a folyamatot veszélyeztetné. *Vadon Gyula*